
ABOUT US 


Abde Mustafa Official, a team from Ahle Sunnat Wa Jama'at 
Our motto : Serving Quraano Sunnat, preaching Ilme Deen and 
to reform people. 


This team came into existence in the year 2012 and in very 
few years this team did a lot of acts. 

There is also a special place of Abde Mustafa Official on 
social media networking sites. 


Lots of people from all over the world are connected to us 


via Facebook, WhatsApp, Instagram, Telegram, YouTube and 
Blogger. 

PYAAR KARNA AUR PYAAR HONA 


Pyaar Karna Aur Pyaar Hona Dono Me Bahut Farq Hai Pyaar Ho Jaane Ka Matlab 
Ye Hai Ke Kisi Par Ittefaqan Nazar Pad Gayi Aur Us Ki Muhabbat Dil Me Ghar Kar Gayi, 
Is Me Insan Ka Khud Par Ikhtiyaar Nahi Hota, Ise Kehte Hain Pyaar Ho Jana Ab Ek Hai 
Pyar Kana Yani Pehle Se Ye Zahan Bana Kar Chalna Ke Pyaar Karna Hai To Karna Hai 
Ye Ho Gaya Zabardasti Wala Pyaar Jis Ka Bazaar Daur -e- Hazir Me Garam Hai 


Ladke Ladkiyo Ke Darmiyaan Pyaar Ka Muamla Kuch Aisa Ho Chuka Hai Goya 
Koi Aam Baat Ho Jawan To Jawan Ab Baccho Ko Bhi Pyar Hone Laga Hai 
Ek Insan Ki Zindagi Me Jis Tarah Kayi Maqasid Hote Hain Ke Padhna Hai, Paise Kamane 
Hain, Naukri Hasil Karni Hai, Shohrat Hasil Karni Hai Isi Tarah Ab Logon Ki Zindagi Ka 
Ye Bhi Ek Maqsad Ho Gaya Hai Ki Pyaar Karna Hai 


Ye Ladke Ladki Ke Darmiyan Shadi Se Pehle Wala Pyar Hi Aaj Kal Pyar Samjha 
Jata Hai Filmo, Dramo Aur Makhloot Taleem Waghaira Ki Wajah Se Ye Din Ba Din Itna 
Aam Hota Ja Raha Hai Ke Har Shakhs Ise Qubool Karta Hua Nazar Aa Raha Hai Kehne 
Wale Ye Tak Kehte Hain Ke Pyar Karna Koi Gunah Nahi Halanki Aap Dekhein To Is Pyar 
Ki Shuruaat Hi Gunah Se Hoti Hai Agar Koi Ladka Pyar Karne Ka Zahan Le Kar Ghar Se 
Nikalta Hai To Zahir Si Baat Ha Woh Kisi Ladki Ko Talash Karega Jo Us Ke Sapno Ki 
Raani Ki Tarah Ho Aur Jab Tak Woh Use Na Mil Jaye Tab Tak Talash Ka Silsila Jari 
Rahega Aur Talash Karne Me Na Jane Kitni Ladkio Ko Us Nazar Se Dekhega Jo Ke Sarasar 
Najayez Hai Isi Tarah Ladkiyo Me Bhi Hai Pyaar Ho Jana Ek Hadsa Hai Jabki Pyaar Karna 
Ek Mansuba Hai Aaj Kal Jo Pyaar Mansuba Bana Kar Kiya Jata Hai Woh To Hai Hi Faltu 
Lekin Jo Pyar Ho Jata Hai Woh Bhi Fuzool Ki Cheez Hai Aaj Kal Jo Pyaar Hota Hai Is Ke 
Baare Me Bhi Chand Baate Qabile Gaur Hai 


1) Kisi Ladke Ko Pyar Aisi Ladki Se Kyu Hota Hai Jo Khubsoorat Ho, 
Jis Ke Husn Ko Chand Se Tashbih Di Ja Sake? 
2) Kisi Ladke Ko Jaldi Kisi Kali, Badsoorat, 
Langdi Ya Behri Ladki Se Pyar Kyu Nahi Hota? 
3) Kisi Ladki Ko Kisi Dadhi Wale "Molvi Type" 
Shakhs Se Pyaar Kyu Nahi Hota? Is Se Saaf Maloom Hota Hai Ke Jo Aaj Kal "Pyar 
Hota Hai" Woh Bhi "Pyar Karna Hai" Aur Yahi Wajah Hai Ek Shakhs Ko Barah 
Mahino Me 24 Martaba Pyar Hota Hai 
Pyar Me Doobe, Ishq Ke Maare Aur Muhabbat Se Haare Huye Naujawano Ko Chahiye 
Ke Is Farq Ko Samjhein Aur Dekhein Ke Unhe Pyar Hua Hai Ya Sab Drama Hai 


ABDE MUSTAFA 


3 


Waise To Ladko Aur Ladkiyo Ko Pyaar, Muhabbat Aur Ishq Ke Naam Se Bhi Door Rehna 
Chahiye Lekin Agar Koi Is Beemari Mein Mubtala Ho Jaaye To Ishq Ka Izhaar Karne, 
Tohfa Dene, Baatein Aur Mulaqatein Karne Ke Bajaye Nikah Ki Koshish Karni Chahiye 


Huzoor -e- Akram 21: Ka Irshad Hai : 
Tl di olb 2 oJ 


Do Muhabbat Karne Waalo Ka Humein Nikah Se Behtar Koi Hal Nazar Nahin Aata 

Ab Chunki Ladke Aur Ladkiyo Ko Schools, Colleges Aur Universities Mein Saath 
Padhaya Jaata Hai To Is Bala Mein Padna Laazmi Hai Ab To Log Itne Aage Nikal Chuke 
Hain Ke Ladkiyo Ko Beparda Padhne Ke Liye Bhejna Ghalat Hi Nahin Samajhte Ladko 
Ko Gaadi Aur Smartphone Ke Saath Jeb Kharch (Pocket Money) De Kar Maa Baap Apne 
Aap Ko Achha Samajhte Hain, Aise Halaat Mein Kabhi Bhi Aap Ko Apne Bete Ki 
"Girlfriend" Aur Apni Beti Ke "Boyfriend" Ki Ziyarat Ka Sharf Haasil Ho Sakta Hai! 

Agar Koi Sharayi Wajah Na Ho To Behtari Isi Mein Hai Ke Fitne Ko Rokne Ke Liye 
In Ka Nikah Kar Diya Jaaye, Agar Kisi Wajah Se Nikah Na Ho Sake To, Awlaad Ko Bhi 
Chahiye Ke Jaldbazi Mein Koi Qadam Na Uthayein Balki Sabr Se Kaam Lein 


ABDE MUSTAFA 


Maidan-e-Arafat Mein, Sayyiduna Abdullah Bin Abbas Ke Saamne Ek Naujawan 
Pesh Kiya Gaya Jo Is Qadr Kamzor Ho Chuka Tha Ke Us Ki Haddiyo Par Maans Bhi Baaqi 
Nahin Raha Tha 

Aap Ne Puchha : Is Ke Saath Aisa Kyun Hua? 

Logon Ne Kaha : Ishq Ne Is Ka Ye Haal Kar Diya 


Us Din Se Sayyiduna Ibne Abbas Radiallaho Ta'ala Anho Rozana Ishq Se Allah Ki 
Panah Maangte The 


(81429, is Kli uili lle la b497 JLI slul lja sl sas chad clout, clu: bil) 


Jo Khush Naseeb Ishq Mein Mubtala Nahin Huye, Unhein Aafiyat Ki Dua Karni Chahiye, 
Kyun Ki, 


Bachta Nahin Hai Koi Bhi Beemar Ishq Ka 
Ya Rab! Na Ho Kisi Ko Ye Aazaar Ishq Ka 


Aur Jo Mubtala Ho Chuke Hain, Unhein Himmat Haarne Ke Bajaye Apne Karam Waale 
Rab Ki Taraf Dekhna Chahiye 
Us Ke Khazano Mein Koi Kami Nahin, Wo Jo Chahe, Jab Chahe, Jaise Chahe Ata Kar 
Sakta Hai 

ls dsl ét 
"Tere Rab Ki Ata Par Koi Pabandi Nahin" 


Uljhe Huye Zahan Ko Sukoo Deta Hai 
Insan Ko Soch Se Fuzoo Deta Hai 


Dekha Hoga Kabhi Barasta Baadal?? 
Wo Dene Pe Aa Jaaye To Yun Deta Hai!! 


ALLAMA QAARI LUQMAN SHAHID 


Ghair Islami Tahwar Aur Ayyam Manane Se Jab Ahle llm Aur Deendar Log Mana 
Karte Hain To Secular Aur Liberal Logon Ka Ek Giroh Akhbar Mein Likhna Aur TV Par 
Bolna Shuru Kar Deta Hai Ke Fulaan Fulaan Din Manane Mein Kya Haraj Hai? Aise Logon 
Par Hairat Hoti Hai Ke Unhein Islam, Quraan, Hadees, Deen Aur Iman Ka Kuchh Paas Hi 
Nahin Ke Jin Cheezo Ko Khudawande Kareem Aur Us Ke Rasool {2% Ne Bahut Waazeh 
Alfaaz Mein Najayezo Haraam Qaraar Diya Aur Jis Ke Mutalliq Tafseeli Ahkaam Diye 
Hain Inhi Haraam Kaamo Ki Wo Log Wakalat Wa Himayat Karte Hain Jo Kalima Padhte 
Hain Aur Khud Ko Musalman Kehte Hai Lekin Nihayat Deeda Dileri Se Qurano Hadees 
Ko Pase Pusht Daal Kar Khullam Khulla Islami Taleemat Ka Mazaaq Udate Aur Deeni 
Ahkaam Batane Waalo Par Taano Tashnee Karte Hain 


Inhi Najayez Rusoomat Wa Af'aal Mein Se Ek Murawwaja Valentines Day Ka 
Manana Hai Quraano Hadees Ke Manne Waalo Ko Inhi Ke Muqaddas Farameen Ki 
Raushni Mein Kuchh Sochne Ki Dawat Di Jaati Hai Ye Baat Tasleem Shuda Hai Ki Har 
Mulk Ya Qaum Ya Muashre Ya Mazhab Ki Kuchh Pabandiya Hoti Hain Jin Par Wo Chalte 
Hain Mazahibe Aalam Ka Mutaala Karne Se Ye Baat Waazeh Hoti Hai Ki Har Mazhab 
Ne Apni Khaas Tahzeeb Aur Muaashirati Aasaleeb Aadab Bayaan Kiye Hain 

Humare Deene Islaam Ki Buniyaad Allaah Azzwajalla Aur Us Ke Rasool 25 Ki 
Ita'at Par Hai Aur Is Ita'at Mein Zindagi Ke Jumla Shobon Ke Mutalliq Rahnumayi Hain 
Islami Muaashare Ke Mutalliq Humare Deen Ki Jo Rahnumayi Hai Us Mein Ek Buniyaadi 
Usool Sharm Wa Haya Aur Paak Daamni Hai Quraane Mazeed Mein Surah Noor, Surah 
Ahzaab Ka Mutaala Kar Lein, Aap Ke Samne Bilkul Waazeh Ho Jayega Ki Haya Wa Paak 
Damni Ki Islaam Meim Kya Ahmiyat Hai Aur Ise Kis Kis Andaaz Mein Muaashre Mein 
Nafiz Karne Ki Takeed Hai 


Islaam Ke Muqaabile Mein Maujooda Magribi Muashare Ki Buniyaad Sharm Wa 
Haya Se Doori Aur Maadar Pidar Aazadi Par Hai Isiliye Magribi Muashre Mein Fashion, 
Jazbaat, Bhadkaane Waale Libaas, Badan Na Chhupane Waale Malboosat, Ladke 
Ladkiyon Ki Dostiyaan, Aazadaana Mulagatein, Narm Garm Guftagoo, Shahwaani 
Andaaz, Tanhaiyon Mein Baithna, Baagon Mein Ikatthe Jaana, Makhloot Taleem, Ikatthe 
Sair Wa Tafreeh Par Jaana Hai Aur Tahaayif Ke Len Den Samet Beesiyon Deegar 
Cheezein Shaamil Hai Lekin Ye Sab Isaami Nahin Balki Ghair Islaami Muaashre Ke 
Andaaz Aur Us Ki Khusoosiyat Hain Magribi. Ya Koi Bhi. Ghair Muslim Muaashara Jo Bhi 
Karta Hai Wo Un Ka Fail Hai Lekin Main To Behayai Ke Din Yaani Valentine Day Manane 
Waale Musalmaanon Aur Is Ki Tayeed Wa Targheeb.Dene Waale Musalman Kahlaane 
Waale Logon Se Mukhaatib Hoon Ki Kya Valentine Day Par Dil Wa Dimagh Mein Gande 
Khayalaat Jama Kar, Aankhon Mein Aankhen Daal Kar Baaten Karne Waale Ajnabi Mard 
Wa Aurat Ko Surah Noor Mein Allaah Ta'ala Ka Yeh Farmaan Nazar Nahin Aata 
OF Ge hy A hls ee ENE Ch 5 E35 CERN Ge Late ChE CLES 
Tarjuma : Musalman Auraton Ko Hukm. Do Ki Wo Apni Nigahein Kuch Neechi Rakhein 
Aur Apni Paarsaayi Ki Hifazat Karein Aur Apni Zeenat Na Dikhayein Magar (Badan Ka 
Woh Hissa Jo) Khud Hi Zaahir Ho Aur Wo Apne Dupatte Apne Girebaanon Par Daal Kar 
Rakhein Aur Apni Zeenat Zaahir Na Karein (Siwaye Shauhron Aur Mahramon Ke) 


G1: yd). 18Q) 


Aye Musalman Kahlaane Waalon! Tum Musalman Hokar Is Din Ki Tayeed Karte Ya 
Manate Ho Jo Tumhare Khuda Ki Kitaab Quraan Ke Is Farmaan Ke Khilaaf Hai 


) 4 r 2 3 ZA. ” WA ” a > + , Z ¿P p: pae 
Sul 1 » 7€ 29 Ql] 7 2,920 » 1 (d 7 Ws? ri > [Z 2 Su 3 9 RE. 29 š A ae 7 Jaye zw) 
Al 652553 SS 63582 51 G5) US Gee NE Ge Des CO CSS Sl LO ds els CS GUNG 
en 

Kii hi 


Tarjuma : Aye Nabi! Apni Azwaajon, Apni Betiyon Aur Musalmaan Auraton Se Farma 
Do Ki Apni Chaadron Ka Ek Hissa Apne Upar Daale Rahein Ye Is Se Nazdeek Tar Hai Ki 

In Ki Pahchaan Ho Pas Wo Takleef Na Di Jaayein Aur Allaah Bakhshne Waala Meharbaan 
Hai 


G9: 220) 


Kya Behayai Ka Din Manane Waale Be Amal Aur Is Ki Targheeb Dene Waale Liberal 
Dilon Par Un Ke Khuda Ke Is Farmaan Ka Kuch Asar Nahin Hua Ki Farmaaya 
Tarjuma: Aur Apne Gharon Mein Thahri Raho Aur Beparda Na Raho Jaise Ki Agli Jahiliyat 
Ki Bepardagi 

O3 ola 22) 


Aam Ayyam Mein Aur Khusoosan Valentine Day Par Ajnabi Mulaqaat Mein Jis Narm 
Andaaz Se Guftagoo Ki Jaati Hai Kya Aise Logon Ko Khuda Ka Yah Farmaan Kuch Sharm 
Wa Haya Dilaata Hai? Ki Farmaaya: 


2 
x 2, 6 2 424.5% 42 


NS CS 352418 GUIS JIL ABI GUS | 


r 


` 


Agar Allaah Se Darte Ho To Baat Mein Aisi Narmi Na Karo Ki Dil Ka Rogi Kuch Laalach 
Kare Haan Acchi Baat Kaho 


Zaa 220) 


Gali Muhalle Ya School College Ya Daftar.Waghaira Mein Aapas. Mein Dostiya Karne 
Waali Ladkiya Ya Auratein Kya Allah Ta'ala Ke Is Farman Par Apne Sar Jhukayengi Aur 
Apne Khuda Ka Hukm Maanengi Ke Momin Aurato Ke Awsaag Allah Ta'ala Ne Ye 
Bayaan Farmaye Hain : 


Mining etes 
Tarjuma : Momin Paak Daaman Auratein Nikah Karne Waaliyo, Naki Badkari Karne 
Waaliya, Na Poshida Dosti Karne Waaliya 

25:05) 


Valentines Day Manane Waale To Upar Bayaan Karda Aayaate Quraani K9 Zaroor 
Padhein Aur Khuda Se Dareij Lekin Is Se Zyada Wo Secular Aur Liberals Apne Gireban 
Mein Jhaankein Ke Kalima Yi Muhammade Arabi Ka Padhte Hain Lekin Usi Pyaare Nabi 
Ke Deen Ke Khilaf Maghribi Muashre Ki Behayai Ke Kaamo Ki Musalamano Mein 
Tarweej] Wa Himayat Mein Column, Mazameen Likhte Hain Aur TV Channels Par Baith 

Kat Program Karte Hain Aur Molviyo Ka Naam Bol Kar Haqeeqat Mein Islam Aur Is Ki 
Taleemat Ka Mazaq Udate Hain 
Nabiye Kareem jlse Ka Hatami Farman Yaad Rakhein Ke Sharmo Haya Iman Ki 
Ek AjamShaakh Hai 
(152: eye 459° obs) 
Aur Ye Farmaya Ke Jab Tumhari Sharmo Haya Khatm Ho Jaaye To Jo Chahe Karo (Yaani 
Be Haya Insan Ko Kisi Cheez Ki Parwah Nahin Hoti) 
(3483: Sua 2/470. SB) 


Qalb Mein Soz Nahin, Rooh Mein Ehsas Nahin 

Kuchh Bhi Paighame Muhammad Ka Tumhein Paas Nahin 
Wada Mein Tum Ho Nasara To Tamaddun Mein Hunood 
Ye Musalman Hain Jinhein Dekh Kar Sharmayein Yahood 


DANISH SHAHAN QADRI ATTARI 


Islam Ek Mukammal Zabta -e- Hayat Hai Aur Deen E Fitrat Hali, 
Ishqo Muhabbat Ki Baat Kare To Do Tarah Ke Log Kasrat Se Paye Jate Hai, Pehla Tabqa 
Bilkul Deeni Hone Ki Wajah Se Ye Kehte Aur Mante Nazar Aate Hai Ki Islam Me Na 
Mahram Se Muhabbat Wa Ishq Haram Hai Aur Islam Sakhti Se Mana Farmata Hai, Is Ishq 
Wa Muhabbat Ki Islam Ke Nazdeeq Koi Haqiqat Nahi, Dusra Tabga Bilkul Islam Se Door 
Tabqa Woh Kehta Hai Ke Nahi Muhabbat Wa Ishq Ke Bagair Duniya Me Rakha Hi Kya 
Hai Aur Woh Us Ishq Wa Muhabbat Me Mubtala Ho Kar Zina Tak Pahuch Jate Hain 


Ab Aaiye Dekhte Hain Ke Islam Is Ishq Wa Muhabbat Ke Baare Me Kya Kehta Hai 
Aur Aaya Is Ghiar Mahram Se Ishq Ki Koi Haisiyat Bhi Hai Islam Me Ya Nahi, To Kuch 
Ahaadees Pesh Hain Is Baare Mein 


Ishq Sakht Tareen Aazmaish Hai : 
Bea a a osia oil Ai hS asao able bl, SG SB ls ol wt 
se) Gb Sa, 
Hazrat Ibne Abbas Se Riwayat Hai Farmate Hai : Rasoolullah Ase Ne Farmaya Ki Meri 


Ummat Ke Behtareen Log Woh Hain Jab Un Par Aazmaishe Aati Hai To Woh Pakdamani 
Ikhtiyaar Karte Hai, Logo Ne Arz Kiya : Kaun Si Aazmaish? Aap äs: Ne Farmaya : Ishq 


(3626 eye 092 We Sha 


To Maloom Pada Is Hadees Se Ki Na Mahram Ka Ishq Gunah Nahi Balki Gunah Ye 
Hai Ki Banda Namahram Se Ishq Ke Baad Islami Hudood Wa Quyood Ko Todta Hai Aur 
Gunah Karta Hai, Lekin Agar Aashiq Apne Ishq Ko Dil Me Rakhe Aur Nikah Ki Koshish 
Kare Aur Us Ishq Me Khud Ko Paak Daman Rakhe To Mere Rasool-e-Paak Ne Aise 
Aashiq Ko Behtreen Kaha Hai Paak Daman Aashiq Shaheed Hai : 


ts cel oF bd" gt gb OLS hey or is oe" 

Jis Ne Ishq Kiya Aur Use Poshida Rakha Aur Paakdaman Raha Usi Haalat Me Mar Gaya 
To Woh Shaheed Ki Maut Mara 

(1873 que 292 Me SUK 


Is Hadees Se Maloom Pada Ke Aashiq Agar Apne Ishq Ko Chhupaye Matlab Us 
Ladki Ko Na Pata Chale Ki Woh Us Se Ishq Karta Hai Balki Sidhe Nikah Ki Koshish Kare 
Aur Agar Nikah Mumkin Na Ho To Us Ishq Ko Dil Me Daba De Aur Kisi Se Zikr Na Kare 
To Allah Paak Us Ko Sahadat Ka Rutba Naseeb Farmata Hai 


ISHQ KA WAHID HAL NIKAH HAI 
Islam Ishq Me Fauran Nikah Ka Qaayil Hai, Baghair Mashooq Ko Us Ke Ishq Ka 


Pata Chalne Ke, Agar Aashiq Mashoog Se Ishq Ka Izhaar Kar De To Mumkin Hi Nahi Ko 
Woh Gunah Se Bach Sake, Aaiye Is Par Hadees Mubarak Dekhte Hai 


\ 


< 


O 2 asle aii Soil J 2s 05506 S glee desc PIRES aloe Bis SN LE ie 
Kea gn Ass 6 tn bs (gh IIE Gor | phy COKE SIE 


29; bs EE pall gE Hs Gb gl] oe E06 25 5 ali DE by Se Ss gë ile 


ws 


A ENE USE ;F6 Ons sa ea 
Maa SELI AA aiio ish Dice 

i b LEÍ aigal ie gala ÚI Ka ÉA IÉ 4610 250 fes Que Gi LA OS 
i G A Kei ss 
Ao 0854080640, at $06 RL Ge ess NES BEG Haga ea 

Hazart Abuzar Se Marvi Hai Ke Nabiye Kareem 25 Ki Khidmat Me Ek Martba Akkaf 
Bin Basheer Tamimi Naam Ka Ek Aadmi Aaya, Nabiye Kareem iii Ne Us Se Puchha 

"Akkaf! Tumhari Koi Biwi Hai?" 

Akkaf Ne Kaha : "Nahi" 

Nabiye Kareem lye Ne Pucha : "Koi Baandi?" 

Us Ne Kaha : "Nahi?" 

Nabiye Kareem äs: Ne Puchha : Tum Maldaar Bhi Ho? 

Arz Kiya: "Ji Alhamdulillah!" 

Nabiye Kareem lsu Ne Farmaya : 
"Phir To Tum Shaitan Ke Bhai Ho Agar Tum Eisaiyo Me Hote To Un Ke Rahibo Me 
Shumaar Hote Lekin Humari Sunnat To Nikah Hai, Tum Me Se Badtareen Log Kunware 
Hai Aur Ghatiya Tareen Maut Marne Wale Kunware Hai Kya Tum Shaitan Se Ladte Ho? 
Shaitan Ke Paas Nek Aadmi Ke Liye Aurato Se Zyada Kargar Hatiyaar Koi Nahi Siwaye 
Is Ke Ki Woh Shadi Shuda Ho Yahi Log Pakiza Aur Gandagi Se Mubarrah Hote Hain 
Akkaff Ye Aurate To Hazrat Ayyub, Dawood, Yusuf Aur Qarsaf Ki Saathi Rahi Hai 


Basheer Bin Atiya Ne Pucha : "Ya Rasoolallah Qarsaf Kaun Tha?" 
Nabiye Kareem ise Ne Farmaya : "Ye Ek Aadmi Tha Jo Kisi Sahil Par Teen Sau (300) 
Saal Tak Allah Ki Ibadat Me Masroof Raha Din Ko Roza Rakhta Tha Aur Raat Ko Qiyam 
Karta Tha Lekin Phir Ek Aurat Ke Ishq Ke Chakkar Me Phas Kar Allah Ta'ala Ke Saath 
Kufr Kar Baitha Aur Allah Ki Ibadat Bhi Chhod Di Baad Me Allah Ne Us Ki Dastagiri 
Farmai Aur Tauba Qubool Farma Li, Are Akkaf! Nikah Kar Lo Warna Tum Tazabzub Ka 
Shikar Rahoge" 


Unhone Arz Kiya : "Ya Rasoolullah lsc Aap Khud Hi Mera Nikah Kar Dijiye" 

Nabiye Kareem js. Ne Farmaya : "Maine Kareema Binte Kulsoom Hamiri Se Tumhra 

Nikah Kar Diya" 

(155 Dem a ude ol ie) 

Is Hadees Se Maloom Hua : 

1) Nikah Ki Qudrat Rakhne Ke Bawajood Jo Nikah Na Kare Woh Shaitan Ke Raste 
Par Hai 

2) | Nek Shakhs Agar Kunwara Hai To Us Ki Neki Ko Aurat Ka Ishq Kabhi Bhi Gunah 
Aur Kufr Tak Le Ja Sakta Hai Chahe Woh Teen Sau (300) Saal Ka Shab Bedar 
Aabid Aur Teen Sau (300) Saal Ka Rozedaar Hi Kyu Na Ho 

3) Aurat Ka Ishq Kunwaro Ke Liye Fitna Hai 

4) Aurat Ke Ishq Ke Is Fitne Se Bachne Ka Wahid Hal Nikah Hai 


Khulasa : 

Ye Hai Islam Ka Ishqe Majazi Ke Muatalliq Tasawwur Ke Jahan Paak Daman Aashiq Ko 
Sahadat Ka Rutba Milta Hai Wahin Agar Aashiq Is Ishq Ka Izhar Mashoog Se Kar De To 
Ye Ishq Gunah Wa Kufr Tak Le Jata Hai 

Dua Hai Ke Allah Paak Sab Ko Awwal To Ishq Se Bachaye Lekin Agar Koi Ishq Kar Baithe 
To Use Chhupane Aur Paak Daman Rehne Ki Taufiq Ata Farmaye Taaki Qiyamat Me 
Sahadat Ka Rutba Naseeb Ho 


MUHAMMAD SHEERAZ QADRI (PAKISTAN) 


Aaj Aawam Mein Jis Tarah Se Valentine Day Manaya Jaata Hai Us Se Aap Sab 
Zaroor Waaqif Honge, Ghair To Ghair Humare Musalman Mard Wa Aurat Bhi Is Buri 
Balaa Ke Shikaar Nazar Aa Rahe Hain 
Hum Sabse Pahle Is Din Ki Eejaad Ko Bayan Karte Hain Taaki Musalmaanon Par Waazeh 
Ho Ki Is Gunahon Se Bharpoor Din Ki Haqeeqat Kya Hai? Chunanche, 

Kaha Jaata Hai Ki Ek Paadri Jis Ka Naam Valentine Tha Teesri Sadi Iswi Mein Roomi 
Badshaah Claudius Saani Ke Zere Hukoomat Rahta Tha 

Kisi Na Farmaani Ki Bina Par Baadshaah Ne Paadri Ko Jail Mein Daal Diya, Paadri Aur 
Jailor Ki Ladki Ke Maabain Ishq Ho Gaya Hatta Ke Ladki Ne Is Ishq Mein Apna Mazhab 
Chhodh Kar Paadri Ka Mazhab Nasraaniyyat Qubool Kar Liya, Ab Ladki Rozaana Ek 
Surkh Gulaab Le Kar Paadri Se Milne Aati Thi, Baadshaah Ko Jab In Baaton Ka Ilm Hua 
To Us Ne Paadri Ko Faansi Dene Ka Hukm Saadir Kar Diya, Jab Paadri Ko Is Baat Ka Ilm 
Hua Ki Baadshaah Ne Is Ki Faansi Ka Hukm De Diya Hai To Us Ne Apne Aakhiri Lamhaat 
Apni Maashooga Ke Saath Guzaarne Ka Iraada Kiya Aur Is Ke Liye Ek Card Us Ne Apni 
Mashooga Ke Naam Bheja Jis Par Yah Tahreer Tha "Mukhlis Valentine Ki Taraf Se" Bil 
Aakhir 14 February Ko Us Paadri Ko Faansi De Di Gayi Is Ke Baad Se Har 14 February 
Ko Ye Muhabbat Ka Din Us Paadri Ke Naam Se Valentine Day Ke Taur Par Manaaya 
Jaata Hai 


Intihaayi Dukh Aur Afsos Ki Baat Yah Hai Ki Is Din Ko Kaafiron Ki Tarah Be Hayai 
Ke Saath Manaane Waale Bahut Se Musalmaan Bhi Allaah Aur Us Ke Rasool #y Ke 
Ataa Kiye Huye Paakiza Ahkaamaat Ko Peeth Peeche Daalte Huye Khullam Khullaa 
Gunaahon Ka Irtikaab Kar Ke Na Sirf Yah Ki Apne Naam E Aamal Ki Siyaaahi Mein 
Izaafa Karte Hain Balki Muslim Muaashre Ki Paakizagi Ko Bhi In Behoodgiyon Se Naapak 
Wa Aalooda Karte Hain 


Is Din Ko Manaane Ka Andaaz Yah Hota Hai Ki Bad Nigaahi, Be Pardagi, Fahhashi, 
Uryaani, Ajnabi Ladke Ladkiyon Ka Mel Milaap, Hansi Mazaak, Is Na Jaayiz Talluq Ko 

Mazboot Banaye Rakhne Ke Liye Tahaayif Ka Tabaadala Aur Aage Zina Roze Isiyaan 
Zoro Shor Se Jaari Rahti Hai Aur In Sab Shaitaani Kaamon Ke Najaiz Wa Haram Hone 
Mein Kisi Musalmaan Ko Zarra Bhar Bhi Shuba Nahin Ho Sakta 


Quraan -e- Kareem Ki Aayate Bayyinaat Aur Nabi -e- Kareem 21 Ke Waazeh Irshaadat 
Se In Umoor Ki Hurmat Wa Mazammat Saabit Hai 


Allah Ta'ala Farmaata Hai : Musalmaan Mardon Ko Hukm Do Apni Nigaahein Kuch 
Neechi Rakhein Aur Apni Sharmgaahon Ki Hifaazat Karein Yah Un Ke Liye Bahut Suthra 
Hai Beshaq Allaah Ko Un Ke Kaamon Ki Khabar Hai Aur Musalmaan Aurton Ko Hukm 
Do Apni Nigaahein Kuch Neechi Rakhein Aur Apni Paarsaai Ki Hifaazat Karein 

(30,31 : yl) 
Mishkaatul Masabeeh Mein Hai : 
Hasan Basri Rahimahullaah Se Mursalan Marwi Hai, Kahte Hain : Mujhe Yah Khabar 
Pahunchi Hai Ki Rasoolullah 21 Ne Farmaaya Ki Dekhne Waale Par Aur Us Par Jis Ki 
Taraf Nazar Ki Gayi Allaah Lanat Farmaata Hai (Yaani Dekhne Waala Jab Bila Uzr Qasdan 
Dekhe Aur Doosra Apne Ko Bila Uzr Qasdan Dikhaye.) 


(3125 ggu! 576 02.16 L'EURO se) 
Sunan E Abu Dawood Mein Hai : 
Aur Hath Zina Karte Hain Aur In Ka Zina (Haraam Ko) Pakadna Hai Aur Paaon Zina Karte 
Hain In Ka Zina (Haraam Ki Taraf) Chalna Hai Aur Munh (Bhi) Zina Karta Hai Aur Is Ka 
Zina Bosa Dena Hai. 


(2103 ey ys! 309 2 ZULU 2! 
Saheeh Muslim Mein Hai : 
Hazrate Abu Huraira Radiallaho Ta'ala Anhu Se Marwi Hai, Farmaate Hain Ki 
Rasoolullaah sai Ne Farmaaya : Dozakhiyon Ki Do Jama'atein Aisi Hongi Jinhe Maine 
(Apne Is Ahde Mubaarak Mein) Nahin Dekha (Yaani Aayinda Paida Hone Waali Hain, Un 
Mein) Ek Woh Qaum Jin Ke Sath Gaay Ki Dum Ki Tarah Kode Honge Jin Se Logon Ko 
Marenge Aur (Doosri Qism) Un Auraton Ki Hai Jo Pahan Kar Nangi Hongi Doosron Ko 
(Apni Taraf) Maayil Karne Waali Aur Maayil Hone Waali Hongi, Un Ke Sar Bukhti 
Oonton Ki Ek Taraf Jhuki Hui Kohaanon Ki Tarah Honge Woh Jannat Mein Daakhil Na 
Hongi, Na Us Ki Khushboo Paayengi Haalanki Us Ki Khushboo Itni Itni Door Se Paayi 
Jaayegi 
(125 eg ued}. 1177 AI HU ah) 


Nabi -e- Kareem £x£ Ne Irshaad Farmaaya : 

"Tum Mein Se Kisi Ke Sar Mein Lohe Ki Suyi Ghonp Di Jaaye To Yah Us Ke Liye Behtar 
Hai Ki Woh Aisi Aurat Ko Chuye Jo Us Ke Liye Halaal Nahin" 


(486 ee rod) .211. 52.208 2 Sasa) 


Nabi -e- Kareem lye Ne Irshaad Farmaaya : 

Auraton Ke Saath Tanhaayi Ikhtiyaar Karne Se Bacho! Us Zaat Ki Qasam Jis Ke 
Qabza-e-Qudrat Mein Meri Jaan Hai! Koi Shakhs Kisi Aurat Ke Saath Tanhaayi Ikhtiyaar 
Nahin Karta Magar Un Ke Darmiyaan Shaitaan Daakhil Ho Jaata Hai Aur Mitti Ya Siyaah 
Badboodar Keechadh Mein Lithda Huaa Khinjeer Kisi Shakhs Se Takraa Jaaye To Us Ke 
Liye Is Se Behtar Hai Ki Us Ke Kandhe Aisi Aurat Se Takraaye Jo Us Ke Liye Halaal Nahin 


Shaikhul Islaam Shahabuddin Imam Ahmad Bin Hajar Makki Shafayi Alaihirrahma Apni 
Kitaab "Azzawajir Aniktiraafil Kabayir" Mein Irshaad Farmaate Hain : "Baazon Ne Apne 
Haath Ko Kisi Aurat Ke Haath Par Rakha To Un Donon Ke Hath Chimat Gaye Aur Log 
Unhein Juda Karne Mein Naakaam Ho Gaye Yahaan Tak Ki Ulama -e- Kiraam Ne Un Ki 
Rahnumaayi Farmaayi Ki Woh Ahad Karein Ki Aisi Na Farmaani Ka Irtikaab Kabhi Nahin 
Karenge Aur Allaah Ta'ala Ki Baargaah Mein Gidgidaakar Sidqe Dil Se Tauba Karein Pas 
Unhone Aisa Kiya To Allaah Ne Unhein Chutkaara Ataa Farmaaya Aur Asaaf Aur Nayila 
Ka Qissa Mash'hoor Hai Ki Unhone Zina Kiya To Allah Ne Un Dono Ka Chehra Maskh 
Kar Ke Patthar Bana Diya" 


2/6. CON SS Sd =l, Jb 


Valentine Waale Din Ajnabi Mard. Wa Aurat Ke Maabain Jo Najaiz Muhabbat Ka 
Talluq Qaayim Hota Hai Aur Jo Aapas Mein Tohfe Diye Aur Liye Jaate Hain Iske Baare 
Mein Fuqaha -e- Kiraam Farmaate Hain Ke Ye Rishwat Ke Hukm Mein Daakhil Hai Isliye 
Najaiz Wa Haraam Hai Agar Kisi Ne Yah Tahaayif Liye Hain To Us Par Tauba Ke Saath 
Saath Yah Tahaayif Waapas Karna Bhi Laazim Hai 
Chunaanche Bahrurrayiq Mein Hai : 

Aashiq Wa Maashoog (Najaiz Muhabbat Mein Giriftaar) Aapas Mein Ek Doosre Ko Jo 
(Tahaayif) Dete Hain Woh Rishwat Hai, Un Ka Waapas Karna Waajib Hai Aur Wah 
Milkiyyat Mein Daakhil Nahin Hote 


(661 02.66 slam. gel! ou) 
Musalmaano Ko Chaahiye Ki Kulli Taur Par Is Din Ka Boycott Karein 


Is Din Ko Apne Liye Gunaah Day Na Banayein Khud Bhi Bachein Aur Doosron Ko Bhi 
Bachaane Ki Koshish Karein 


MUHAMMAD RIYAZ QADRI 

PASLI AUR MUHABBAT 


Allama Abdul Wahhab Sharani * Likhte Hain Ke Agar Koi Ye Kahe Ke Hazrate 
Hawwa Ko Hazrate Adam Alaihissalam Ki Pasli Se Hi Kyun Paida Kiya Gaya To Is Ka 
Jawab Ye Hai Ke Is Mein Ye Hikmat Hai Ke (Pasli Mein Jhukao Hai Aur) Is Jhukao Ki 
Wajah Se Aurat Ko Apne Shauhar Aur Apni Awlaad Ki Taraf Mailan Rahe 
Mard Ka Biwi Ki Taraf Maayil Hona Haqeeqat Mein Apne Upar Hi Maayil Hona Hai 
Kyunki Ye Us Ka Juz (Hissa) Hai Jabki Aurat Ka Shauhar Ki Taraf Mailan Is Liye Hai Ke 
Pasli Se Paida Ki Gayi Aur Pasli Mein Jhukao Aur Mailan Hai 


Shaykh (Muhiyuddin Ibne Arabi) Ne Farmaya Ke Allah Ta'ala Ne Us Jagah Ko Jis 
Se Adam Se Hawwa Nikli, Shahwat Ke Saath Mamoor Farmaya Taaki Wujood Mein 
Khala (Khaali Jagah) Baaqi Na Rahe Pas Jab Khwahish Se Dhanpi Gayi To Is Ne Us Ki 
Taraf Mailan Kiya Aur Ye Apni Taraf Hi Maayil Hona Hai Kyunki Wo Aap Ka Juz Aur 
Hawwa Aap Ki Taraf Maayil Huyi Kyunki Ye In Ka Watan Hai Jis Se Wo Paida Huyi 


Agar Koi Kahe Ke Jab To Hawwa Ki (Adam) Se Muhabbat Watan Ki Muhabbat 
Hai Jab Ki Adam Ki Muhabbat Apni Zaat Ki Muhabbat Hai To Jawab Ye Hai Ke Haan Ye 
Isi Tarah Hai 

Isi Liye Mard Ki Aurat Se Muhabbat Zaahir Hai Ke Ye Is Ka Ayen Hai, Rahi Aurat 
To Use Quwwat Di Gayi Jise Haya Se Tabeer Kiya Jaata Hai Pas Us Par Us Ki Quwwat - 
e- Ikhfa Ki Wajah Se Mard Ki Muhabbat Zaahir Nahin Hoti Kyunki Watan Us Se Is Tarah 
Muttahid Nahin Jis Tarah Us Se Adam Ka Ittehad Hai 

(2702 ee m soled al aul, eS! oI!) 

Mazkoora Iqtebas Se Ye Baatein Zaahir Huyi : 
(1) Mard Ka Aurat Ki Taraf Maayil Hona Haqeeqat Mein Apni Taraf Hi Maayil Hona Hai 
Kyunki Wo Is Ka Juz Hai 
(2) Aurat Ka Bhi Mard Ki Taraf Mailan Hai Lekin Chunke Ye Mard Ki Tarah Us Ke Juz 
Ki Manind Muttahid Nahin Balki Watan Se Muhabbat Hai Isi Liye Aurat Ki Muhabbat 
Zaahir Nahin Aur Is Ki Ek Wajah Haya Bhi Hai 


ABDE MUSTAFA 


Allama Ibne Jauzi Likhte Hai Ki Bagdad Ka Ek Bahut Bada Aalim Apne Talaba Ke 
Saath Hajj Ke Safar Rawana Hua, Daurane Safar Paani Na Milne Ki Wajah Se Sab Nidhal 
Ho Kar Ek Girja Ghar Ke Saaye Me Aaram Karne Lage, Talba Saaye Tale So Gaye Lekin 
Ustad Paani Ki Talash Me Nikal Pade, 

Paani Ki Talash Me Ghoom Rahe The Ki Ek Eisayi Ladki Par Nazar Padi Jo 
Chamakte Hue Suraj Ki Tarah Khoobsurat Thi Ab Paani Ko Bhul Kar Ustad Sahab Usi Ki 
Fikr Me Lag Gaye Phir Us Ladki Ke Ghar Pahuch Kar Us Ke Baap Se Baat Ki To Us Me 
Kaha Ki Agar Tum Humara Deen Qubul Kar Lo To Hi Kuch Ho Sakta Hai, 


Ustad Sahab Ne Nasraniyat Ko Qubool Kar Liya, Idhar Talba Abhi So Rahe The, 
Phir Saadi Ke Liye Maher Ki Baat Aayi To Ladki Ne Kaha Ki Tum Un Khinziro Ko Ek Saal 
Charao To Yahi Mera Maher Hoga, Ustad Sahab Ne Kaha Ki Thik Hai Lekin Meri Ek 
Shart Hai Ki Ek Saal Tak Tum Apna Chehra Mujh Se Nahi Chupaogi, Ladki Boli Ki 
Manzoor Hai, Ustad Sahab Ne Khutba Dene Wala Asaa Uthaya Aur Khinzir Ko Charane 
Nikal Pade! 


Jab Talba Jage To Ye Sab Janne Ke Baad Neend Ke Saath Un Ke Hosh Bhi Udd 
Gaye, Phir Woh Ustad Sahab Se Milne Gaye To Dekha Ki Woh Khinzeero Ko Idhar Udhar 
Jane Se Rok Rahe Hai, Talba Ne Ustad Sahab Ko Qur'ane Paak, Islam Aur Nabi -E- Kareem 
Ke Fazail Yaad Dilaye To Us Ne Kaha Ki Mujh Se Door Ho Jao, Main Ye Sab Tum Se 
Zyada Janta Hu, Aakhir Kaar Talaba Mayoos Ho Kar Safar -e- Hajj Par Rawana Ho Gaye. 


Hajj Ada Karne Ke Baad Wapasi Par Usi Makam Par Pahuche To Phir Ustad Sahab 
Ki Halat Dekhne Gaye Ki Shayad Tauba Kar Li Ho Lekin Use Usi Haalat Me Paya 
Talba Ne Nasihat Ki Lekin Koi Faida Nahi Hua, Ek Baar Phir Woh Hasrat Zada Dil Liye 
Wapas Ho Liye 


Jab Talba Thodi Door Nikal Gaye To Unhone Dekha Ke Piche Koi Shakhs. Chikh 
Chikh Kar Unhe Rok Raha Hai, Jab Woh Qareeb Aaya To Maloom Hua Ke Woh Koi Aur 
Nahi Balki Ustad Sahab The, Ustad Sahab Ne Kaha Ki Main Gawahi Deta Hu Ki Allah Ke 
Siwa Koi Mabood Nahi Aur Hazrat Muhammad Allah Ke Rasool Hai, Ye Aazmaish Thi 
Jis Se Main Nikal Gaya 


Ek Din Talba Ustaad Sahab Ke Ghar Par The Ki Ek Aurat Ne Darwaze Par Dastak 
Di, Poocha Gaya To Kahne Lagi Ji Mujhe Shaikh Se Milna Hai, Shaikh Se Kaho Ki Fulan 
Raahib Ki Beti Islam Qubool Karne Aayi Hai Fir Woh Andar Daakhil Hui Aur Boli : Aye 
Mere Sardar! Aap Ke Haath Me Musalman Hone Aayi Hu. Jab Aap Chale Gaye To Maine 
Ek Khwaab Dekha Jis Mein Hazrate Ali Bin Abi Talib Radi Allahu Ta'Ala Anhu Ki Ziyarat 
Hui, Unhone Farmaya Ki Deen -E- Muhammadi Ke Alawa Koi Deen Saccha Nahin Fir 
Farmaaya Ki Allaah Ta'Ala Ne Tere Zariye Ek Bande Ko Aazmaaya Hai Chunanche Ab 
Mai Aap Ke Pass Aa Gayi Hu. Islaam Qubool Karne Ke Baad Shaikh Ne Un Se Nikaah 
Kar Liya. 

Qasa .128O2.,s |Ë pow 22 : 51 


Is Waaqiye Mein Kai Asbaaq Hain Lekin Aik Bada Sabaq Ye Hai Ki Jab Kisi Ko 
Kisi Se Ishq Ho Jaaye To Use Paane Ke Liye Hadd Se Aage Na Badhe, Agar Hadd Ke 
Andar Rah Kar Haasil Na Kar Paaye Fir Sabr Kare Aur Apne Rab Se Bahtari Ki Ummeed 
Rakhe Be Shak Allaah Ta'Ala Ke Liye Ye Namumkin Nahin Ki Kisi Ke Dil Ko Pher De, 
Agar Aap Apni Chahat Mein Mukhlis Hain To Allah Ke Fazl Se Koi Na Koi Rasta Zarur 
Dikhayi Dega 


ABDE MUSTAFA 


AWLAAD KE JAZBAAT 


Maine Ek Aadmi Ko Dekha Jo Apni Beti Ko Sirf Is Liye Zado Kob Kar Raha Tha 
Ke Us Ne Ye Kyun Kaha : 
"Abbu Ji, Mera Fulaan Jagah Nikah Kar Do!" 
Mujhe Bahut Taras Aaya, Maine Use Kaha : 
Mere Bhai! Ise Bilkul Na Maaro, Jab Beta Beti Bol Kar Keh Dein To Un Ka Nikah Kar 
Dena Chahiye 
Waise Bhi Baap Ke Liye Bahut Zaroori Hai Ke Beti Ka Nikah Karne Se Pehle Us Ki Raaye 
Le, Agar Us Ka Dil Kisi Aur Taraf Maayil Ho To Us Ka Lihaaz Kare, Taaki Baad Mein 
Fitna Paida Na Ho 
Ishq Bahut Badi Beemari Hai, Is Se Badi Beemari. Kya Ho Sakti Hai!! 


IDA IS Inu D N... 


Baaz Bachhe Jab Jawani Ki Dahleez Par Qadam Rakhte Hain To Un Mein Ishqo Muhabbat 
Waali Hiss Bedaar Ho Jaati Hai Ye Ek Fitrati Zauq Hai, Jis Ke Saath Muqabla Nahin Kiya 
Ja Sakta, Haan Walidain Ka Ye Farz Zaroor Hai Ke Is Ka Durust Raasta Mutayyan Karein 
Mash'hoor Sufi Aur Waliullah, Hazrate Yahya Bin Maaz Raazi Rahimahullah Se Kisi Ne 
Kaha : Aap Ka Beta Fulani Aurat Par Aashiq Ho Gaya Hai 
Aap Ne Farmaya : Saari Tareef Us Allah Ke Liye Hai Jis Ne Mere Bete Ko Insano Waali 
Tabiyat Ata Farmayi 

1429p dee NACo WSN gil le 15 L 5080 ai 
Ek Arabi Shayar Kehta Hai : 

SI os Gia eût sl 


Le ess ke els š 

Jab Tum Kisi Par Aashiq Nahin Huye To Tum Ne Muhabbat Ko Samjha Hi Nahin, Is Liye 
Uth kar Ghaas Charo, Tum Gadhe Ho (Aur Muhabbat Bhare Jazbaat Ko Samajhna Insano 
Ka Kaam Hai, Gadho Ka Nahin!) Is Silsile Mein Kuchh Guzarishaat Hain : 


(1) Shuru Se Hi Apne Bachho Ki Nigrani Karein Aur Unhein Ghair Mahram 
Aurato/Mardo Mein Ghulne Milne Se Baaz Rakhein 


(2)  Unhein Rasool -e- Paak 45 Ki Muhabbat Sikhayein Taaki Wo Ishqe Rasool Mein 
Parwaan Chadhein, Aur Yaade Huzoor Mein Hi Aansu Bahayein 


(3) Agar Aap Shuru Se Bachho Ki Nigahdasht (Dekh Bhaal) Nahin Kar Sake Aur Wo 
Ishgiya Mamlaat Mein Mubtala Ho Gaye Hain To Fitrat Ke Khilaf Jung Na Karein, 
Balki Un Ke Nikah Ka Bandobast Karein 


(4) Aap Ka Beta/Beti Jis Jagah Nikah Ke Liye Zidd Kare, Agar Wo Log Aap Ki Samajh 
Se Baahar Hain To Bachho Ko Pyaar Aur Daleel Se Samjhayein, Agar Un Ke 
Mamlaat Hadd Se Badhe Na Huye To Maan Jaayenge Lekin Agar Mamlaat Had Se 
Tajawuz Kar Gaye Huye To Aap Maan Jaiyega 


(5) Jis Tarah Aap Bachpan Mein Apne Bachho Ki Har Khushi Ka Lihaaz Rakhte Aaye 
Hain, Isi Tarah Nikah Ke Maamle Mein Bhi Rakhein 
Bahut Dafa Aise Hua Hoga Ke Aap Ke Bete/Beti Ne Aap Ke Khilafe Mizaaj Kaam 
Kiya, Lekin Aap Un Ki Khushi Ke Liye Khamosh Reh Gaye, Aur Unhein Duayein 
De Kar Apna Di! Saaf Kar Liya 
Isi Tarah Nikah Ke Maamle Mein Bhi Un Ki Pasand Ka Lihaaz Karein, Aur Unhein 
Dua -e- Khair Se Nawaz Kar Chup Ho Jaayein, Allah Paak Behtar Karega 


ALLAMA QAARI LUQMAN SHAHID SAAHIB 


Mere Paas Ek Afsurda (Udaas) Shakhs Taweezat Ke Liye Aaya Aur Kehne Laga Ke 
Maine Pasand Ki Shadi Ki Thi, Lekin Meri Ahliya Ne Zabardasti Talaaq Le Li Halanki Us 
Ne Humesha Saath Nibhane Ka Pakka Waada Kiya Tha Aur Qasmein Bhi Khayi Thi........ ; 
Ab Main Us Ke Bighair Reh Nahin Sakta, Mera Koi Hal Nikalein Maine Tasalli Dete Huye 
Kaha Ke Aap Ka Hal Nikalta Hoon, Lekin Us Se Pehle Meri Baat Sun Lein! 

Hazrate Aatika Binte Zaid Ka Nikah Hazrate Abdullah Bin Abu Bakar Siddigue Se 
Hua Tha, Aap Un Se Be Had Muhabbat Karte The, Un Ki Judayi Bilkul Bardasht Na Karte, 

Isi Wajah Se Jab Baaz Jungo Mein Shareek Na Ho Sake To Sayyiduna Siddique -e- Akbar 
Ne Kaha Ke Apni Biwi Ko Talaq De Do! Aap Ne Walid Ki Ita'at Mein Na Chahte Huye 
Bhi Talaq (Rajayi) To De Di, Lekin Shiddat -e- Muhabbat Mein Ash'aar Padhte Rehte The 


Ek Din Sayyiduna Siddique -e- Akbar Ne Suna, Wo Keh Rahe The : Aye Atika! 
Main Tujhe Us Waqt Tak Nahin Bhulunga Jab Tak Mashriq Se Raushni Nikalti Rahegi 
Aur Tauq Daar Qumri (Ek Parinda) Ku Ku Karti Rahegi Aye Atika! Har Din Raat Mera Dil 
Tujhe Yaad Karta Hai, Un Jazbaat Ki Wajah Se Jo Mere Andar Chhupe Hain 


Ye Ash'aar Sun Kar Sayyiduna Siddique -e- Akbar Par Riqqat Taari Ho Gayi Aur 
Aap Ne Farmaya : (Talaq Se) Ruju Kar Lo! 
Kuchh Arse Baad Jab Hazrate Abdullah Radiallaho Ta'ala Anho Shaheed Ho Gaye 
To Hazrate Aatika Ne Un Ka Marsiya Kaha, Jis Ka Ek Sher Ye Tha : 
Za Gas CAS JG 
bls |] Kh Vy le 


Maine Qasam Khayi Hai Ke Meri Aankhein Aap Par Humesha Royengi Aur Mera 
Badan Ghubaar Aalud Rahega Phir Sayyiduna Umar Faruque Ne Hazrate Aatika Ko 
Paigham -e- Nikah Bheja, Jise Aap Ne Qabool Kar Liya Walime Par Hazrate Ali Bhi 
Maujood The, Aap Kehne Lage Ke Ameerul Momineen! Ijazat Dein Main Aatika Se Baat 
Karna Chahta Hoon Ijazat Milne Par Aap Ne Darwaze Ki Oat Mein Khade Ho Kar Kaha: 


53 oo! Ends dove 


Aye Apni Jaan Ki Dushman, Tera Ye Qaul Kahan Gaya Ke "(Aye Abdullah) Maine 
Qasam Khayi Hai Ke Meri Aankhein Aap Par Humesha Royengi Aur Mera Badan Ghubaar 
Aalud Rahega" Ye Sun Kar Hazrate Aatika Ro Padi Sayyiduna Umar Kehne Lage : Aye 
Abul Hasan! Aap Ko Ye Baat Dohrane Ki Kya Zaroorat Pesh Aa Gayi? 

Ija hais sul US 
Saari Auratein Isi Tarah Karti Hain 
(ose À yalla 7088.3370 57 lob Dbl i pa 6 laut: 51 


Maine Kaha Ke Is Mein Humare Liye Bahut Kuchh Sabaq Hai! 
Aurat Ke Behte Aansu Aur Muhabbat Bhare Alfaaz Par Bahut Zyada Etimaad Karne Ke 
Bajaye Aqlo Samajh Se Kaam Lete Huye, Apne Aap Ko Qaabu Mein Rakhna Chahiye 


Daana Kehte Hain : 
1- Khana Jab Tak Hazam Na Ho Jaaye Us Ki Tareef Nahin Karni Chahiye 

2- Dost Se Jab Tak Qarz Na Maang Lein Us Par Bharosa Nahin Karna Chahiye 
3- Aur Aurat Ke Marne Se Pehle Tareef Nahin Karni Chahiye 


E1436 erg ikala la b. 209e. 6l, Ji i gL Su bs a 


Kyunki Khana, Hazam Hone Se Pehle Pet Aur Maada Bhi Kharaab Kar Sakta Hai, 
Is Liye Qabil -e- Tareef Usi Waqt Hoga Jab Hazam Ho Jaaye Aur Baato Baato Mein Dosti 
Ke Daawe Har Koi Kar Sakta Hai, Lekin Jab Qarz Maanga Jaaye To Maloom Hota Hai 
Wo Kitna Mukhlis Hai Aur Aurat Zindagi Mein Kisi Mod Par Bhi Wafa Badal Sakti Hai, 
Is Liye Marne Se Pehle Tareefo Tauseef Se Parhez Karna Chahiye Aaj Kal Humare 
Naujawano Ki Ek Tadaad Aurato Ki Dasi Huyi Hai, Allah Paak Un Ke Haal Par Raham 
Farmaye Be Inteha Muhabbat Sirf Aur Sirf Rasool -e- Paak Als Se Karein, Baaqi Sab 
Muhabbatein Jhooti Hain 


ALLAMA QAARI LUQMAN SHAHID 





Muhabbato Ishq Ka Maana Wa Mafhoom: 
Muhabbat Ki Tareef Karte Hue Imam Raghib Asfahaani Rahmatullahi Alaih Likhte Hai : 


PI 


425518155 lesa) 


Yani Us Cheez Ki Khwahish Karna Jise Apne Liye Accha Aur Behtar Guman Karta Hai 


(dade Ulcus Et, ole! ols pd) 

Gaur Kiya Jaye To Maloom Hoga Ki Muhabbat Darasal Humare Dil Ki Ek (Wish) 

Hai Tareef Me Lafz Khawish Ka Naam Hai Kyuki Dil Ko Koi Chiz Acchi Lagti Hai To Us 

Ke Husool Ke Liye Betabi Ka Izhaar Karta Hai Aur Insan Se Baar Baar Is Ka Mutalba 

Karta Hai Aur Yahi Mutalba Khwahish Kehlati Hai Pas Natija Ye Nikalta Hai Ke Dil Ke 

Kisi Poshida Shai Ki Janib Ma'il (Bent) Ho Jane Ka Naam Muhabbat Hai Aur Ishq Ki 
Tareef Karte Hue Hazrat Allama Ibne Manzoor Rahmatullah Alaih Likhte Hai 


Sea 
Yani Muhabbat Me Had Se Tajawuz Karna Ishq Hai 


Q> < yal oJ) 

Maloom Hua Ke Jab Dil Kisi Ki Janib Maa'il Hone Me Hadd Se Tajawuz Kar Jaye 
To Us Mailaan Ko Ishq Kehte Hai Mazkoora Umoor Ka Khulasa Ye Hua Ki Jab Tak Dil 
Kisi Ki Taraf Maa'il Hone Me Hadd Se Tajawuz Na Kare To Ye Itna Mailaan Muhabbat 
Kahlata Hai Aur Jab Is Mailaan Wa Qashish Me Shiddat Paida Ho Jaye To Use Ishq Ka 
Naam Diya Jata Hai 


(Odaia: m j eie on) 
Hum Yahan Muhabbat Ki Do Qism Bayan Karege 
1) — Muhabbat (Ishq) Haqiqi 
2) Muhabbat (Ishq) Majazi 


1) | Muhabbate Hagiqi Jo Sirf Allah Ta'ala Wa Rasoolullah s: Ya Allah Ta'ala Wa 
Rasoolullah Alsez Ki Raza Ke Liye Kisi Se Ki Jaye, Jaisa Ki Allah Ta'alah Iman Walo Ke 
Talluq Se Khud Irshad Farmata Hai 


Aur Iman Wale Sab Se Zyada Allah Se Muhabbat Karte Hai 


Seeratul Jinan Me Is Aayat Ki Tafseer Ye Hai, Allah Ta'alah Ke Maqbool Bande 
Tamam Makhlooqaat Se Badh Kar Allah Ta'alah Se Muhabbat Karte Hai Muhabbate Ilahi 
Me Jeena Aur Muhabbate llahi Me Marna Un Ki Haqiqi Zindagi Hoti Hai Apni Khushi 
Par Apne Rab Ki Raza Ko Tarjeeh Dena, Narm Bistaro Ko Chhod Kar Bargaahe Niyaz Me 
Sir Basujood Hona, Yade llahi Me Rona, Raza -e- llahi Ke Husool Ke Liye Tadapna, 
Sardiyo Ki Taweel Rato Me Qiyam Aur Garmiyo Ke Lambe Dino Me Roze, Allah Ta'alah 
Ke Liye Muhabbat Karna Us Ki Khatir Dushmani Rakhna, Us Ki Khatir Kisi Ko Kuchh 
Dena, Us Ki Khatir Kisi Se Rok Lena, Nemat Par Shukr, Musibat Me Sabr, Har Haal Me 
Khuda Par Tawaqqal, Aur Har Muamle Ko Allah Ta'alah Ke Supurd Kar Dena, Ahkame 
llahi Par Amal Ke Liye Hama Waqt Tayyar Rahena, Dil Ko Ghair Ki Muhabbat Se Paak 
Rakhna, Allah Ta'alah Ke Mahboobo Se Muhabbat Aur Allah Ta'alah Ke Dushmano Se 
Nafrat Karna, Allah Ta'alah Ke Pyaro Ka Niyaz Mand Rahena, Allah Ta'alah Ke Sab Se 
Pyare Rasool Wa Mahboob Ko Dilo Jaan Se Mahboob Rakhna, Un Se Muhabbat Rakhna, 
Muhabbate llahi Me Izafe Ke Liye Un Ki Sohabat Ikhtiyaar Karna, Allah Ta'alah Ki 
Tazeem Samajhte Hue Un Ki Tazim Karna, Ye Tamam Umoor Aur In Ke llawa Saikdo 
Kaam Aise Hain Jo Muhbbat -e- Ilahi Ki Daleel Hai Aur Is Ke Taqaze Bhi 


(2:165 .8 Ralls yyw ad! bl pe) 

Huzoor Nabiye Akram sai Ne Irshad Farmaya : 

Hazrate Abu Darda Radiallaho Ta'ala Anhu se Marvi Hai Ke Rasoolullah 2% Ne 
Irshad Farmaya Ki Dawood Alaihissalam Ne Arz Ki: Aye Mere Rab Main Tujh Hi Se Teri 
Muhabbat Aur Tere Mahboobo Ki Muhabbat Aur Aise Amal ki Taufiq Ka Sawal Karta 
Hu Jo Mujhe Teri Muhabbat Tak Pahuncha De, Ya Allah Apni Muhabbat Ko Mujhe Meri 
Jaan Aur Mere Ahel, Dhande Pani Se Zyada Mahboob Kar De Aur Nabiye Akram Al 
Jab Kabhi Hazrat Dawood Alaihissalam Ka Tazkira Karte Ya Unke Bare Me Koi Waqia 
Sunate To Farmate Dawood Alaihissalam Sab Se Zyada Ibadat Guzaar The, 

Ye Hadees Sahiyul Isnad Hai 


(434 2 BE Loe he Sy Ree) 


Muhabbat -e- Ilahi Ki Alamat : 
Aur Muhabbate Ilahi Ki Alamat Ye Hai Ki Us Ke Muhib Aur Mahboob Aur Mahboobo 
Ko Dost Rakhe Aur Us Se Bugz Rakhne Walo Aur Jin Par Woh Naraz Hai Unhe Dushman 
Samjhe, Us Ki Nafarmani Ke Qareeb Na Jaye Aur Ibadat Ko Puri Khushdili Aur Shaug Se 
Ada Kare Aur Khushdili Ke Saath Us Ki Raah Me Maal Qurban Kare 


(O40 G2 SE Les ASE en) 


2) | Muhabbat (Ishq) Majazi Ka Matlab : 
(Ishq) Majazi Us Ishq Ko Kahte Hain Jo Nafs Ki Knwahishaat Ki Takmeel Ki Gharz 
Se Sirf Khubsurat Aur Be Aib Khawateen Wa Ladkiyo Aur Ladko Se Kiya Jata Hai 


Humara Mua'shara : 
Humare Mua'shre Me Muhabbat (Ishq) Majazi Is Hadd Tak Fashion Ban Chuka Hai Ki Is 
Ki Behayai Par Bade Azaim Wa Jasarat Ke Baad Bhi Rok Tham Bahut Muskil Hai, 
Naujawan Tabqa Muhabbat (Ishq) Majazi Me Giraftar Husn Ke Jaal Me Farefta Ho Kar 
Allah Ta'ala Wa Rasool äs: Ke Farameen Ko Faramosh Kar Muhabbat (Ishq) Haqiqi Se 
Door Ho Raha Hai 


Bhool Gaye Rab Ko Sabhi Muhabbat (Ishq) Majazi Me Kho Kar, 
Muhabbat (Ishq) Haqiqi Na Ho To Majazi Bhi Nahi Milta Ro Kar 


Jo Log Muhabbat (Ishq) Majazi Me Giraftaar Hai Ya Dusre Logo Ko Giraftaar Hone Ki 
Targheeb Dete Hai Jo Khud Muhabbat (Ishq) Majazi Me Giraftaar Hai Woh Behayai Ki 
Dawat Deta Hai Khud Ko Aur Jis Ke Ishq Me Mubtala Hai Us Ko, Dusre Woh Log Jo Ishq 
Majazi Ko Hazrat Aadam Alaihissalam Ya Hazrat Yusuf Alaihissalam Ya Laila Majnoo Ki 

Taraf Mansoob Kar Ke Ishq Majazi Me Mubtala Rahene Walo Ko Behayai Ki Targeeb 
Dete Hai 


Allah Ta'ala Ne Irshad Farmaya : 
“SG io lie GES ions AN) 


Beshak Jo Log Chahate Hai Ki Musalmano Me Behayai Ki Baat Pahuche Un Ke Liye 
Duniya Aur Aakhirat Me Dardnaak Azab Hai 


(19: 5558 yw) 


Hujjatul Islam Imam Gazali Radiallaho Anhu Tahereer Farmate Hai : 
Jo Shakhs Teen Chizo Ka Dawa Karta Ho Magar Teen. Chizo Se Paak Nahi Woh 
Dhoke Me Hota Hai, 


(1) . Woh Zikrullah Se Khalwat Haasil Hone Ka Dawa Karta Ho Lekin Phir Bhi Duniya 
Se Muhabbat Rakhta Ho 

(2) Ibadat Me Ikhlaas Ka Dawa Rakhe Lekin Saath Ye Bhi Chahe Ki Log Tazim Baja 
Laye 

(3) Jo Khud Ko Nahi Girata Magar Allah Ta'alah Ki Muhabbat Ka Dawa Kare 


Janab Rasoolullah Alsi Ne Farmaya : 

Jaldi Hi Meri Ummat Par Aisa Wagt Aane Wala Hai Ki Woh Panch (5) Chizo Se Muhabbat 
Karne Lage Aur Panch Ko Bhula Dege 

Dunya Dunya Ki Jap Hogi Aur Aakhirat Ko Bhul Jayege, Maal Se Muhabbat Kare Aur 
Masjid Yaad Na Rakhege, Makhloog Se Muhabbat Karege Aur Khaliq Ko Bhula Dege 
Ma'asi Se Muhabat Karte Hoge Aur Tauba Bhul Jayege, Mahallat Un Ko Pyare Hoge Aur 
Qabrastaan Farmosh Karege 


(71.7202 oh era) 


Huzoor Sarwar -e- Aalam äs: Ki Peshangoyi Makhlooq Se Mohabbat Karenge 
Aur Khaliq Ko Bhula Denge, Muhabbat (Ishq) Mijazi Ke Marizo Ka Yahi Haal Hai Woh 
Muhabbat (Ishq) Majazi Jo Woh Nafs Ki Khwahishaat Ki Takmeel Ki Gharz Se Sirf 
Khubsurat Aur Be Aib Khwatin Wa Ladkiyon Aur Ladko Se Karte Hai Aur Khaliq Ke 
Farameen Ko Faramosh Kar Baithe Hai Allah Ta'ala Ne Muhabbat (Ishq) Majazi Se Roka 
Hai Muhabbat (Ishq) Haqiqi Se Nahi Ishq -e- Majazi Me Insan Apne Iman Ko Hi Barbad 

Kar Baithta Hai Mulaiza Farmaye Is Hikayat Se : Ek Muazzin Jisne Chalis (40) Saal Tak 
Minaare Par Chadh Kar Azan Di Ek Din Azan Dene Ke Liye Minaare Par Chadha Aur 
Azaan Dete Hue Jab Hayya Alal Falah Par Pahuncha To Us Ki Nazar Ek Nasrani (Isai) 
Aurat Par Padi Us Ke Aql Aur Dil Jawab De Gaye Azan Chhod Kar Us Aurat Ke Paas Ja 
Pahuncha Aur Use Nikah Ka Paigam Diya Woh (Nasrani) Aurat Kahne Lagi Mera Mehar 
Tujh Par Bhari Hoga 
Us Shakhs Ne Kaha : Tera Mehar Kya Hai? 

Aurat Boli Deen -e- Islam Ko Chhod Kar Mere Mazhab Me Dakhil Ho Ja, 
Us Muazzin Ne Allah Ka Inkar Kar Ke Us Aurat Ka Mazhab Ikhtiyar Kar liya Phir Nasrani 
Aurat Ne Us Se Kaha Mera Baap Ghar Ke Nichle Qamre Me Hai Tum Us Se Nikah Ki 
Baat Karo, 
Jab Woh Niche Utarne Laga To Uska Pao Fisal Gaya Jiski Wajah Se Woh Kufr Ki Halat 
Me Hi Gir Kar Mar Gaya! 


Apni Shehwat Ko Bhi Puri Na Kar Saka Aur Use Imaan Se Bhi Haath Dhona Pada, 
Allah Ki Bargah Me Bure Khatme Se Panah Mangte Hai 
(ue vas pol LS EG Ji, Le GLH LS, WI!) 
(h9ge. Jeb! ,leblasrole) < ec) 


Is Waqiye Se Muhabbat (Ishq) Majazi Me Mubtila Rahne Wale Apna Muhasiba 
Kare Allah Ki Bargah Me Dua Hai Woh Apne Habib Nabi E Kareem ye Ke Sadqe Hum 
Ko Muhabbat (Ishq) Majazi Ki Bala Se Mahefuz Rakhe Aur Muhabbat (Ishq) Haqiqi Ata 
Farmaye 
Aamin 


SHOAIB AHMAD (BAHRAICH SHARIF) 


Hazarate Zunnoon Misree Rahmatullahi Ta'ala Alaih Ek Jawaan Ladke Ko Kuchh 
Likhwa Rahe The Ki Ek Husno Jamal Ki Malika Saamne Se Guzri, Woh Jawaan Ladka 
Nazrein Churaa Churaa Kar Us Ladki Ki Taraf Dekhne Laga Hazarate Zunnoon Misri Ne 
Dekh Liya Aur Us Ladke Ki Gardan Pher Kar Ye Sher Kaha : 

Abs shor ob yal E 

S a Sa dails 

"Paani Aur Mittii Se Bani Auraton Ko Chhod Aur Apne Ishq Aur Khwaahish Ko Us Hoor 
Ka Matwaala Banaa Jo Kunwaari Hai Aur Moti Aankhon Waali Hai" 

(Sse YG sell 23) 


Pyaar Pyaar Ka Jaap Japne Waalon Ko Kabhi Jannati Hooron Ke Baare Mein Bhi 
Sochna Chahiye Jo Is Duniya Ki Auraton Ki Tarah Nahin Ke Aap Ko Dhoka De, Aap Ko 
Pareshaan Kare Ya Aap Se Aap Ke Maal Ki Wajah Se Muhabat Kare Is Chaar Din Ki 
Zindagi Mein Pyaar Muhabbat Ke Ilawa Aur Bhi Bahut Se Kaam Hain Jinhein Kar Ke Aap 
Apni Dayimee (Permanent) Duniya Yaani Aakhirat Ko Sawaar Sakte Hain Warna Ye "Do 
Din Waala Pyaar" Aap Ko Daayimee Musibat Mein Daal Dega 


ABDE MUSTAFA 


GIRL FRIEND AUR BOY FRIEND QIYAMAT MEIN EK DOOSRE KE 
DUSHMAN HONGE 


Allama Ibne Jauzi Likhte Hain Ki Ek Ibaadat Guzar Shakhs Ko Ek Ladki Se Ishq Ho 
Gaya, Un Ke Ishq Ka Poore Shahar Mein Charcha Ho Gaya Ek Din Ladki Ne KahaKi Allah 
Ki Qasam Main Aap Se Muhabbat Karti Hoon Ladke Ne Kaha Ki Allah Ki Qasam Mai 
Bhi Tum Se Muhabbat Karta Hoon Ladki Ne Kaha Ki Mai Chaahti Hoon Ki Apna Moonh 
Tumhare Moonh Par Rakhoon, Us Ne Bhi Kaha Ki Mai Bhi Yahi Chahta Hoon Ladki Ne 
Kaha Ke Mai Chaahti Hoon Ki Apna Seena Tumhare Seene Se Lagaaun Aur Apna Pet 
Tumhare Pet Se Lagaaun, Us Ne Kaha Ki Main Bhi Yahi Chahta Hoon Ladki Ne Kaha Ke 
Phir Tumhein Kis Ne Roka Hai? Allah Ki Qasam Yahi To Muhabbat Ka Mauqaa Hai To 
Us Ne Jawaab Diya Ki Allaah Ta'ala Ka Farmaan Hain 


67:43 ii 222 22225 ass PEST) 

"Us (Qiyamat Ke) Din Gehre Dost Ek Dusre Ke Dushman Ho Jayenge Siwaye 

Parhezgaro Ke" Phir Wo Kehne Laga Ki Main Is Ko Pasand Nahin Karta Ke Tumhaari 

Aur Meri Dosti Qiyaamat Ke Din Dushmani Mein Badal Jaaye Ladki Ne Kaha Ke Humaara 

Rab Humaari Tauba Qubool Kar Lega Lihaaza Hum Tauba Kar Lenge Us Ne Kaha Ke 

Kyun Nahin Lekin Mujhe Is Ka Itminaan Nahin Hai Ke Mujhe Achaanak Maut Na Aa Jaye 

Phir Wo Utha Aur Us Ki Aankhon Mein Aansoo The Aur Phir Dobara Kabhi Us Ladki Ke 
Paas Na Gaya Aur Apni Ibaadat Mein Masroof Ho Gaya 

(late SE soa)! 23) 

Naujawano Agar Tumhein Kisi Se Pyaar Ho Gaya Hai Aur Tumhara Pyaar Saccha 

Hai To Kya Tum Yeh Pasand Karoge Ki Chand Dinon Ki Duniya Ke Baad Qiyaamat Mein 

Tumhaara Mahboob Tumhaara Dushman Ho Jaaye? 

Kya Ye Accha Hoga Ki Aaj Tum Use Haasil Kar Lo Lekin Humesha Ke Liye Kho 

Do? Nahin Harghiz Nahin! Ek Saccha Aashiq To Ye Chaahega Ki Mai Apne Mahboob 

Ko Humesha Ke Liye Haasil Kar Loon Aur Us Ka Ek Hi Tareeqa Hai Ki Taqwa Ko Na 

Chhoda Jaaye Aur Gunaahon Se Bacha Jaaye Aap Ko Jis Se Muhabbat Hui Hai Us Se 
Nikaah Kar Lijiye Yahi Sab Se Behtareen Hal Hai Is Se Aap Ko Yahan Bhi Faayida Hoga 
Ki Aap Ka Mahboob Aap Ki Nazron Ke Saamne Hoga Aur Aap Ka Taqwa Bhi Salamat 
Rahega Aur Wahaan Bhi Aap Apne Mahboob Ko Mahboob Hi Paayenge Na Ki Dushman! 
Agar Nikaah Na Ho Paaye To Koi Aisa Kaam Na Karein Jo Aap Ke Mahboob Ko Aap Se 
Humesha Ke Liye Door Kar De Agar Aap Ne Apna Daaman Gunaahon Se Khaali Rakha 
To Yaqeen Jaaniye Ki Allah Ta'ala Har Shay Par Qaadir Hai, Woh Aap Ke Daaman Ko 
Aap Ki Muraadon Se Bhar Dega 


ABDE MUSTAFA 

